بسنتی دیوی

بسنتی دیوی (23 مارچ 1880ء - 7 مئی 1974ء) ہندوستان میں برطانوی راج کے دوران تحریک آزادی کی ایک کارکن تھیں۔ وہ ایک حریت پسند چترنجن داس کی بیوی تھیں۔ 1921ء میں داس کی گرفتاری اور 1925ء میں موت کے بعد، اس نے مختلف سیاسی اور سماجی تحریکوں میں بڑھ چڑھ کر حصہ لیا اور آزادی کے بعد سماجی کام جاری رکھا۔ انہیں 1973ء میں پدم وبھوشن سے نوازا گیا۔

زندگی اور سرگرمیاں 
بسنتی دیوی 23 مارچ 1880ء کو برطانوی نوآبادیاتی دور حکومت میں آسام میں ایک بڑے زمیندار کے دیوان برادناتھ ہلدار کے ہاں پیدا ہوئیں۔ بسنتی نے لوریٹو ہاؤس، کلکتہ میں تعلیم حاصل کی، جہاں سترہ سال کی عمر میںان کی ملاقات  چترنجن داس ہوئی بعد ازاں وہ دونون رشتہ ازدواج میں بندھ گئے ۔ دونوں کے تین بچے 1898 اور 1901 کے درمیان پیدا ہوئے۔

اپنے شوہر کی پیروی کرتے ہوئے، بسنتی دیوی نے سول نافرمانی کی تحریک اور تحریک خلافت جیسی مختلف تحریکوں میں حصہ لیا اور 1920ء میں انڈین نیشنل کانگریس کے ناگپورمیں ہونے والے  اجلاس میں بھی حصہ لیا۔ اگلے سال، وہ داس کی بہنوں ارمیلا دیوی اور سنیتا دیوی کے ساتھ مل کر خواتین کارکنوں کے لیے ایک تربیتی مرکز "ناری کرما مندر" کی بنیاد رکھی ۔ 1920-21 میں، انہوں نے جلپائی گوڑی سے تلک سوراج فنڈ کے لیے سونے کے زیورات اور 2000 سونے کے سکے جمع کرنے میں اہم کردار ادا کیا۔ 1921 میں عدم تعاون کی تحریک کے دوران، انڈین نیشنل کانگریس نے ہڑتالوں اور غیر ملکی اشیاء پر پابندی لگانے کی کال دی۔ کولکتہ میں، پانچ رضاکاروں کے چھوٹے گروپوں کو کولکتہ کی سڑکوں پر کھڈی( ہاتھ سے )کاتا ہوا کپڑا بیچنے کے لیے مقرر گیا تھا۔ داس، جو مقامی تحریک کی سرکردہ شخصیت تھے، نے اپنی اہلیہ بسنتی دیوی کو ایسے ہی ایک گروپ کی قیادت کرنے کا کہا۔ دیوی سبھاش چندر بوس کے انتباہ کے باوجود سڑکوں پر نکل آئیں تاکہ اس سے انگریزوں کو ان کی گرفتاری پر اکسایا جائے ، اور وہی ہوا۔ اگرچہ اسے آدھی رات تک رہا کر دیا گیا تھا، لیکن اس کی گرفتاری نے بڑے پیمانے پر احتجاج کو تحریک دی۔ کولکتہ کی دو جیلیں انقلابی رضاکاروں سے بھری ہوئی تھیں اور مزید مشتبہ افراد کو حراست میں لینے کے لیے عجلت میں حراستی کیمپ بنائے گئے تھے۔ 10 دسمبر 1921 کو پولیس نے داس اور بوس دونوں کو گرفتار کر لیا۔

حوالہ جات 

1880ء کی پیدائشیں
1974ء کی وفیات
بنگالی شخصیات
ہندوستان کی آزادی کی خواتین فعالیت پسند
کولکاتا کے سیاست دان
مغربی بنگال سے آزادی ہند کے فعالیت پسند
بنگلہ دیش سے آزادی ہند کے فعالیت پسند بلحاظ
مغربی بنگال کی خواتین سیاست دان
انیسویں صدی کی ہندوستانی خواتین سیاست دان
انیسویں صدی کے ہندوستانی سیاست دان
بیسویں صدی کی بھارتی سیاست دان خواتین
بیسویں صدی کے بھارتی سیاست دان
مغربی بنگال سے انڈین نیشنل کانگریس کے سیاست دان
برطانوی ہند کے قیدی اور زیر حراست افراد
بنگالی ہندو
Short description is different from Wikidata